《别离行》
宋代·吕本中

城头草木日夜黄，九月北风天雨霜。月色入户侵我床，美人乃在天一方。

旧游可乐不可忘，恨君不随雁南翔。恨妾愧守此空房，晓风忽来吹梦长。

梦中与君还故乡，黄金为屋玉为堂。与君更笑亿千场，不须合佩双鸳鸯。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。